સરદાર પટેલ નિષ્ઠા અને પ્રામાણિકતાનો પર્યાય હતા. ભારતના ખેડૂતોને સરદારમાં વિશ્વાસ હતો. તેઓ ખેડૂતપુત્ર હતા અને તેમણે આગલી હરોળમાં રહીને બારડોલી સત્યાગ્રહનું નેતૃત્વ કર્યું હતું. શ્રમિક વર્ગને સરદારમાં આશાનું કિરણ દેખાતું હતું. તેઓ સરદારને એવા નેતા તરીકે જોતા હતા, જે તેમના માટે બોલે. વેપારીઓ અને ઉદ્યોગપતિઓએ એમની સાથે કામ કરવાનું પસંદ કર્યું હતું, કારણ કે સરદાર પટેલ ભારતના આર્થિક અને ઔદ્યોગિક વિકાસનું વિઝન ધરાવતા દિગ્ગજ નેતા છે એમ તેઓ સમજતા હતા..